CELEX: 62008CB0353
Language: el
Date: 2009-11-09 00:00:00
Title: Υπόθεση C-353/08: Διάταξη του Δικαστηρίου (έβδομο τμήμα) της 9ης Νοεμβρίου 2009 [αίτηση του Tribunale Amministrativo Regionale del Lazio (Ιταλία) για την έκδοση προδικαστικής αποφάσεως] — A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d'Italia SpA, Malesi Istituto Farmacobiologico SpA κατά Ministero della Salute, Agenzia Italiana del Farmaco (AIFA) (Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία 89/105/ΕΟΚ — Διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση — Άρθρο 4, παράγραφος 1 — Καθήλωση τιμών — Μείωση τιμών)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/13
            
         Διάταξη του Δικαστηρίου (έβδομο τμήμα) της 9ης Νοεμβρίου 2009 [αίτηση του Tribunale Amministrativo Regionale del Lazio (Ιταλία) για την έκδοση προδικαστικής αποφάσεως] — A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d'Italia SpA, Malesi Istituto Farmacobiologico SpA κατά Ministero della Salute, Agenzia Italiana del Farmaco (AIFA)
   (Υπόθεση C-353/08) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 89/105/ΕΟΚ - Διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση - Άρθρο 4, παράγραφος 1 - Καθήλωση τιμών - Μείωση τιμών)
   2010/C 51/21
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale del Lazio
   
      Διάδικοι
   
   A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d'Italia SpA, Malesi Istituto Farmacobiologico SpA
   
      κατά
   
   Ministero della Salute, Agenzia Italiana del Farmaco (AIFA)
   
      Παρουσία της: Bracco SpA
   
      Αντικείμενο
   
   Αίτηση για την έκδοση προδικαστικής αποφάσεως — Tribunale Amministrativo Regionale del Lazio — Ερμηνεία του άρθρου 4, παράγραφοι 1 και 2, της οδηγίας 89/105/ΕΟΚ του Συμβουλίου, της 21ης Δεκεμβρίου 1988, σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτων υγείας (ΕΕ L 40, σ. 8) — Φάρμακα που υπόκεινται σε καθήλωση τιμών — Μέτρα σε περίπτωση μειώσεως των τιμών
   
      Διατακτικό
   
   
               1)
            
            
               Το άρθρο 4, παράγραφος 1, της οδηγίας 89/105/ΕΟΚ του Συμβουλίου, της 21ης Δεκεμβρίου 1988, σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και την κάλυψη του κόστους των στα πλαίσια των εθνικών ασφαλιστικών συστημάτων υγείας, έχει την έννοια ότι, εφόσον οι τασσόμενες από τη διάταξη αυτή προϋποθέσεις πληρούνται, οι αρμόδιες αρχές κράτους μέλους μπορούν να λαμβάνουν μέτρα γενικής ισχύος για τη μείωση των τιμών όλων των φαρμάκων ή ορισμένων κατηγοριών φαρμάκων, ακόμη και στην περίπτωση που δεν έχει προηγηθεί καθήλωση των ως άνω τιμών.
            
         
               2)
            
            
               Το άρθρο 4, παράγραφος 1, της οδηγίας 89/105 έχει την έννοια ότι, εφόσον οι τασσόμενες από τη διάταξη αυτή προϋποθέσεις πληρούνται, επιτρέπεται η λήψη μέτρων για τη μείωση των τιμών όλων των φαρμάκων ή ορισμένων κατηγοριών φαρμάκων κατ’ επανάληψη εντός του ίδιου έτους καθώς και επί σειρά ετών.
            
         
               3)
            
            
               Το άρθρο 4, παράγραφος 1, της οδηγίας 89/105 έχει την έννοια ότι δεν αντίκειται, όσον αφορά τον έλεγχο των τιμών όλων των φαρμάκων ή ορισμένων κατηγοριών φαρμάκων, στη λήψη μέτρων στηριζόμενων σε σχετικές με τις δαπάνες εκτιμήσεις, υπό τον όρο ότι τηρούνται οι τασσόμενες από τη διάταξη αυτή προϋποθέσεις και ότι οι ως άνω εκτιμήσεις προκύπτουν από αντικειμενικά και επαληθεύσιμα στοιχεία.
            
         
               4)
            
            
               Το άρθρο 4, παράγραφος 1, της οδηγίας 89/105 έχει την έννοια ότι εναπόκειται στα κράτη μέλη να καθορίσουν, συμμορφούμενα προς τον σχετικό με τη διαφάνεια σκοπό της ως άνω οδηγίας και προς τις τασσόμενες από τη διάταξη αυτή προϋποθέσεις, τα κριτήρια βάσει των οποίων εξετάζονται οι μακροοικονομικές συνθήκες, στις οποίες αναφέρεται η ως άνω διάταξη, καθώς και αν τα κριτήρια αυτά συναρτώνται αποκλειστικώς προς τις φαρμακευτικές δαπάνες, προς το σύνολο των δαπανών υγειονομικής περιθάλψεως ή επίσης προς τυχόν άλλες δαπάνες.
            
         
      (1)  ΕΕ C 313 της 6.12.2008.